Leqbayel, Awras, Ahaggar, atg. Seg temnaṭ γer tayeḍ, ad naf tamaziγt temxalaf deg kra n tγawsiwin, maca llant tγawsiwin-nniḍen ideg tantaliyin-a dukklent, acku lemmer ulac maḍi ayen i tent-izdin, tili ur ttusemmant ara d tantaliyin n yiwet n tutlayt : tamaziγt. Tantaliyin-agi ur stekfant ara imanen-sent deg wayen yeɛnan amawal d imi ur tent-yezgil ara ureṭṭal aladɣa tutlayt taqbaylit d tcawit acu kan mi ara yegget ureṭṭal yetthuddu tutlayt. D ayen i yeǧǧan imesnulfuyen ad qedcen deg unnar n umawal iwakken ad d-snulfun awalen ara smarsen deg tudert n yal ass. Azal n ɛecrin n ittafttaren yuran d wid-ak yeɛnan aheyyi n umawal n tmaziɣt (l’aménagement du lexique bérbére), dayen i yeǧǧan azal n tlatin n yimyura ad d-sfersen ger sebɛa n imellyan n wawalen imaynuten anect-agi mebla ma neḥseb-d wid mazal ur d-fiɣen ara.